stanford-oval/wikipedia huggingface dataset:
איי פארו
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  איי פארו - להתבדלות, הארץ, 16 בספטמבר 1946
↑  יוסף ישראל, אי שביעות רצון: תושבי האיים שרוצים לקבל עצמאות מדנמרק, נבדק ב-2017-11-28
↑   ניר לויטן, איי פארו חותרים לקבל עצמאות מלאה מדנמרק, באתר הארץ, 15 בפברואר 2017
↑  Faroe Islands delay their referendum on more independence, באתר The National, 27 באפריל 2018
| מדינות אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה • הממלכה המאוחדת • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| המועצה הנורדית |
| --- | --- | --- |
| מדינות | איסלנד איסלנד • דנמרק דנמרק • נורווגיה נורווגיה • פינלנד פינלנד • שוודיה שוודיה |  |
| שטחים אוטונומיים | אולנד אולנד • איי פארו איי פארו • גרינלנד גרינלנד |  |
| --- | --- |
בקרת זהויות :  NLI: 987007559528005171  BnF: cb15311196z (data)  GND: 4016258-8  KulturNav: 19fdd911-9124-4b27-967e-dc6ef923c12c  LCCN: n79035921  MusicBrainz: 9ed3be5f-d54c-3add-a6a6-76c0cca54fd8  NARA: 10044824  NKC: ge129139  SELIBR: 146102  SUDOC: 196422256  UKPARL: 7KuVxu9j  VIAF: 263513342   WorldCat (עם VIAF): 263513342 
תינגאנס בטורסהאבן, מושב הממשלה.
האי הבלתי מיושב ליטלה דימון
דייג בסירת משוטים
Lives Outgrown

| --- | --- |

 אלבום אולפן מאת בת' גיבונס
 יצא לאור:  17 במאי 2024
 סוגה:  רוק, פופ רוק, מוזיקת פולק 
 שפה:  אנגלית
 אורך:  45:54
 חברת תקליטים:  דומינו רקורדינג
 הפקה:  בת' גיבונס, ג'יימס פורד 
 
Lives Outgrown הוא אלבום האולפן הראשון של בת' גיבונס כאמנית סולו, שיצא לאור ב-17 במאי 2024 דרך חברת התקליטים Domino. האלבום הופק על ידי גיבונס בשיתוף ג'יימס פורד ולי האריס, והוא כולל שילוב ייחודי של סגנון פופ קאמרי בסגנון בארוק ומילים אישיות הנוגעות בנושאים כמו אימהות, חרדה, גיל המעבר ומוות.
רקע וכתיבה

עבודת הכתיבה על האלבום נמשכה מעל לעשור, וגיבונס ציינה כי הוא נכתב בהשראת התמודדויות אישיות, כולל אובדן של חברים ובני משפחה בשנים האחרונות. לדבריה, האלבום משקף תקופות שבהן "החיים נראו חסרי תקווה". הוא עוסק בשאלות על פרידה והתחדשות, ומשקף תהליכים רגשיים עמוקים של התבגרות והתמודדות עם שינויים בלתי נמנעים בחיים.
קבלת הקהל והביקורות

Lives Outgrown התקבל בחום על ידי מבקרי המוזיקה, וקיבל ציון ממוצע של 88 מתוך 100 באתר Metacritic, המסווג אותו כ"עילוי ביקורתי". המבקרים שיבחו את היושרה האמנותית של גיבונס, הרגש העמוק והמורכב שמובע באלבום, ואת ההפקה המוזיקלית המוקפדת.
Uncut תיארו את האלבום כ"יצירה אינטימית ואישית, שמביאה גוון חדש לעבודות הקודמות של גיבונס".
מגזין מוג'ו שיבח את היופי שבאלבום, והדגיש כי למרות התכנים הכבדים, יש בו רכות שמרגשת את המאזין.
באתר פיצ'פורק, בן קרדיו ציין כי "הבחירות האמנותיות הלא-שגרתיות באלבום מעידות על אומץ ושפה ייחודית, שממשיכה לרגש עם קול ותובנות ליריות עמוקות".
פרסים והכרה

האלבום היה מועמד לפרס מרקיורי היוקרתי לשנת 2024, וזכה להיכלל ברשימות "האלבומים הטובים ביותר של השנה" ואף הוכתר כאלבום הטוב ביותר לשנת 2024 על ידי מגזין טיים.
פרסים והכרה > דירוגי סוף שנה

| ארגון/כתב עת | שם הרשימה | מיקום | מקור |
| --- | --- | --- | --- |
| טיים | 10 האלבומים הטובים ביותר של 2024 | 1 |  |
| Obscure Sound (אנ') | האלבומים הטובים ביותר של 2024 | 5 |  |
רשימת רצועות

| מס' | שם | משך |
| --- | --- | --- |
| 1. | Tell Me Who You Are Today  | 3:55 |
| 2. | Floating On A Moment  | 5:26 |
| 3. | Burden Of Life  | 3:35 |
| 4. | Lost Changes  | 5:41 |
| 5. | Rewind  | 4:47 |
| 6. | Reaching Out  | 4:15 |
| 7. | Oceans  | 3:43 |
| 8. | For Sale  | 4:25 |
| 9. | Beyond The Sun  | 3:54 |
| 10. | Whispering Love  | 6:10 |
| משך כולל: | משך כולל: | 45:54 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 50 |
|  איטליה | מצעד האלבומים האיטלקי | 69 |
|  אירלנד | מצעד האלבומים האירי | 96 |
|  גרמניה | GfK – טופ 100 | 5 |
|  דנמרק | היטליסטן | 15 |
|  הולנד | מצעד 100 האלבומים ההולנדיים | 14 |
|  הממלכה המאוחדת | מצעד האלבומים הבריטי | 7 |
|  הממלכה המאוחדת | מצעד האלבומים העצמאיים הבריטי | 1 |
|  ולוניה | אולטראטופ 40 | 4 |
|  יפן | מצעד האלבומים החמים | 67 |
|  ניו זילנד | המצעד הניו זילנדי הרשמי | 37 |
|  ספרד | PROMUSICAE | 36 |
|  סקוטלנד | מצעד האלבומים הסקוטי | 4 |
|  פולין | ZPAV | 69 |
|  פורטוגל | מצעד האלבומים הפורטוגזי (AFP) | 9 |
|  פלנדריה | אולטראטופ 50 | 11 |
|  צרפת | SNEP | 13 |
|  שווייץ | המצעד השווייצרי | 4 |
הערות שוליים

↑  Daniel Kreps, Portishead Singer Beth Gibbons Announces First-Ever Solo Album 'Lives Outgrown', Rolling Stone, ‏2024-02-07 (באנגלית אמריקאית)
↑  Clash Magazine Music News, Reviews & Interviews, Robin Murray, Beth Gibbons Confirms Solo Album 'Lives Outgrown' | News, Clash Magazine Music News, Reviews & Interviews, ‏2024-02-08 (באנגלית בריטית)
↑  Ben Cardew, Beth Gibbons: Lives Outgrown, Pitchfork (באנגלית אמריקאית)
↑  Stephen Kearse, The 10 Best Albums of 2024, TIME, ‏2024-12-08 (באנגלית)
↑  Mike Mineo, Best Albums of 2024 -- Obscure Sound, Obscure Sound: Indie Music Blog, ‏2024-12-21 (באנגלית אמריקאית)
| --- | --- |
בקרת זהויות :  MusicBrainz release group: eaa72e4a-0e22-471f-bc92-97fd5d93d7d3
דימום מדרכי העיכול התחתונות

| --- | --- |
 תחום:  גסטרואנטרולוגיה 
 מיקום אנטומי:  lower gastrointestinal tract 
 תסמינים:  hematochezia 
 קישורים ומאגרי מידע
 eMedicine:  417858 
 סיווגים
 ICD-10:  K62.5 
 
דימום מדרכי העיכול התחתונות הוא דימום מדרכי העיכול שמוגדר כדימום אשר נובע ממערכת העיכול הדיסטלית לליגמנט על שם טרייטז (Treitz ligament), כלומר דימום אשר יכול לנבוע מהמעי הדק, המעי הגס ומפי הטבעת. דימום מדרכי העיכול התחתונות שכיח פחות מדימום מדרכי העיכול העליונות, ומהווה רק 20% ממקרי דימום מדרכי העיכול.
95% מן המקרים של דימום בדרכי העיכול התחתונות מקורם במעי הגס. דימום מהמעי הדק יהיה לרוב תחת קטגוריה של דימום ממקור בלתי ידוע, היות שלא ניתן לסקור את המעי הדק על ידי גסטרוסקופיה או קולונוסקופיה.
באופן כללי, השכיחות של דימום מדרכי העיכול התחתונות עולה עם העלייה בגיל. אצל ילדים, הסיבה העיקרית לדימום היא התפשלות המעיים (intussusception) ובקרב מבוגרים צעירים נשקל גם הימצאות הסעיף על שם מקל כסיבה לדימום.
דיאגנוזה

דימום מדרכי העיכול תחתונות לרוב נותן תמונה של דמם טרי מפי הטבעת (המטוכזיה) או קרישי דם ישנים. אם הדימום איטי או ממקור פרוקסימלי יחסית, (גבוה יותר במערכת העיכול), הצואה תהיה שחורה ובעלת ריח אופייני. דימום מדרכי העיכול התחתונות נוטה להיות פחות חמור ויותר אינטרמיטננטי, וכן להיעלם באופן ספונטני יותר, יחסית לדימום מדרכי העיכול העליונות. האבחון של מקור הדמם מדויק פחות מאשר אבחון של דמם מדרכי העיכול העליונות, בין היתר משום שאצל יותר מ-40% מן החולים יש יותר מסיבה אחת אפשרית לדימום.
לאחר מתן נוזלים, יש ראשית לשלול דימום אנו-רקטלי על ידי בדיקה רקטלית של החולה, ביצוע אנוסקופיה וסיגמואידוסקופיה. אם יש דימום משמעותי, חשוב לשלול גם מקור עליון במערכת העיכול שהביא לדימום – על ידי הכנסת זונדה לקיבה ובדיקת תוכנה – תוכן מרתי ללא דמם שולל דימום מדרכי העיכול העליונות. הטיפול בחולה כולל גם הערכת מצבו ההמודינמי ומידת הדימום – חולה המדמם משמעותית יופנה לחדר ניתוח בעוד חולה המדמם באופן אינטמיטנטי, ונמצא במצב יציב המודינמית, יטופל באופן שמרני יותר. יש לבצע קולונסקופיה לצורך הערכת מקור הדמם. אם יש קושי באיתור מקור הדמם על ידי קולונסקופיה, יש לבצע אנגיוגרפיה או מיפוי על ידי כדוריות דם אדומות, כאשר המקור לדמם לא נמצא, הדמם מוגדר כדמם ממקור בלתי ידוע.
דיאגנוזה > קולונוסקופיה

יש לבצע קולונוסקופיה בכל מקרה בו הדימום מינימלי או אינטרמיטנטי. ביצוע קולונסוקופיה כאשר הדימום מסיבי יפריע לזיהוי המקור לדימום והיכולת הדיאגנוסטית במקרה כזה היא נמוכה. בקולונסקופיה ניתן יהיה לזהות אתר מדמם, פתח דיברטיקולרי מדמם, פוליפים, תהליכים סרטניים או דלקתיים. אנגיודיספלסיות יהיו לרוב בעייתיות לאבחון ולויזואליזציה.
דיאגנוזה > מיפוי כדוריות דם אדומות

מיפוי כדוריות דם אדומות או radionuclide scanning מבוצע עם כדוריות דם המסומנות בטכנציום. זוהי בדיקה עם רמת רגישות גבוהה לדימום עצמו, אולם בעלת יכולת דיוק מועטה יחסית באשר למיקום הדימום. בטכניקה זו, כדוריות הדם של החולה מסומנות ומוזרקות מחדש, כאשר הן מדגימות דימום. בדיקה זו, אם תוצאתה שלילית, שוללת את הצורך בביצוע אנגיוגרפיה.
דיאגנוזה > אנגיוגרפיה

אנגיוגרפיה סלקטיבית יכולה לאבחן את אזור הדמם ונעשית כאשר יש דמם פעיל. היא בעיקר יעילה במקרים בהם יש אנגיודיספלסיות או איתור דיברטיקולוזיס מדמם. בנוסף, לבדיקה זו יכולות תרפויטיות – ניתן להשתמש בה להפסקת הדימום על ידי הזרקת וזופרסין, או על ידי אמבוליזציה. עם זאת, לאנגיוגרפיה יש תופעות לוואי כגון המטומות, תרומבוזות עורקיות, תגובה לחומר הניגוד ואי ספיקת כליות חריפה.
אטיולוגיות וטיפול > מחלה דיברטיקולרית (דיברטיקולוזיס או דיברטיקוליטיס)

בארצות הברית, מחלה דיברטיקולרית היא הסיבה העיקרית לדימום מדרכי העיכול התחתונות. למרות שמחלה דיברטיקולרית נפוצה הרבה יותר במעי הגס השמאלי, הרי שהמעי הגס הימני אחראי ליותר ממחצית מקרי הדמם. האבחון הטוב ביותר לדמם כתוצאה מדיברטיקולוזיס הוא קולונסקופיה, כאשר במהלך הקולונסופיה ניתן יהיה לטפל במקור הדמם על ידי הזרקת אפינפרין, צריבה או קשירה על ידי endoscopic clips. ככל שהטיפול האמור לא מצליח, יש לשקול הפסקת הדימום על ידי אמבוליזציה באמצעות אנגיוגרפיה, למרות שקיים סיכון לאיסכמיה – ולכן במקרים כאלו תועדף כריתת חלק המעי הדיברטיקולרי – במקרה של כריתה כאמור, יש חשיבות קריטית בזיהוי מקור הדמם הדיברטיקולרי. כרית דחופה של חלק מן המעי במצבים של דימומים מקושרת לתמותה גבוהה יחסית – 30%.
אטיולוגיות וטיפול > אנגיודיספלסיה

אנגיודיספלסיה היא הסיבה השנייה העיקרית לדימומים מדרכי העיכול התחתונות. אנגיודיספלסיה, הנקראת גם מלפורמציה עורקית-וורידית היא תהליך נרכש במהלכו יש התרחבות פרוגרסיבית של כלי דם נורמליים בתוך הסאבמוקוזה של המעיים. ניתן למצוא אנגיודיספלסיות אצל אנשים מעל גיל 50, בשכיחות דומה בין המינים, בעיקר אצל אנשים הסובלים מהיצרות המסתם האאורטלי ואי ספיקת כליות. הדימום לרוב מגיע מהמעי הגס הימני. אצל רוב החולים אנגיודיספלסיות מביאות לדימום כרוני, בעוד שאצל 15% מהם הדימום יהיה מסיבי. לרוב הדימום מפסיק באופן ספונטני. האבחון יעשה באמצעות קולונוסקופיה או אנגיוגרפיה – אנגיודיספלסיה תטופל על ידי צריבה או סקלרותרפיה, כאשר ניתן לראות באנגיוגרפיה ורידים מורחבים המתמלאים באיטיות. במהלך אנגיוגרפיה ניתן לטפל גם באמצעות וזופרסין, אמבוליזציה על ידי קצף ג'ל ועוד. ככל שלא ניתן להשתלט על הדימום, מתבצע ניתוח בו נכרת החלק עצמו – כאשר לרוב מבוצעת כריתת מעי גס ימני.
אטיולוגיות וטיפול > סרטן המעי הגס

סרטן המעי הגס הוא סיבה לא שכיחה יחסית לדימום מדרכי העיכול התחתונות, אולם יש לשלול קיומו של גידול כאמור בכל מקרה של דימום מדרכי העיכול התחתונות. לרוב הדימום מהגידול נטול כאבים, אינטרמיטנטי, ואיטי. במרבית המקרים דימום כאמור מופיע יחד עם אנמיה כתוצאה מחסר ברזל. גידולים אחרים במעי, כגון GIST, מביאים לדימום מסיבי מהמעי, כאשר באופן כללי האבחון נעשה באמצעות קולונוסקופיה.
אטיולוגיות וטיפול > מחלות אנורקטליות

מחלות אנורקטליות מהוות סיבה נוספת לדימום מדרכי העיכול התחתונות כגון טחורים או פיסורות.
טחורים מהווים כ-5% עד 10% מכלל הסיבות לדימום מדרכי העיכול התחתונות. לרוב, דימום אנורקטלי אינו מסיבי בכמותו והוא מופיע בצבע אדום בהיר. רוב הדימומים מטחורים הם כתוצאה מטחורים פנימיים, שאינם כואבים, לעומת פיסורות, אשר הדימום מהם כואב בזמן יציאה. מאחר שמדובר במחלות שכיחות יחסית, יש לשלול ראשית מצבים אחרים היכולים לגרום לדימום כגון גידולי המעי כמתואר לעיל. הטיפול בטחורים ובפיסירות הוא על ידי משחות, תרופות המרככות את הצואה ומרפות את הספינקטר הפנימי. אם הטיפול השמרני לא עוזר יש לבחון אופציה ניתוחית כגון קשירת טחורים.
אטיולוגיות וטיפול > קוליטיס

סיבה נוספת לדימומים מדרכי העיכול התחתונות היא דלקת של המעי הגס – דלקת של המעי הגס יכולה לנבוע כתוצאה ממחלות כגון קוליטיס כיבית, מחלת קרוהן, מחלה זיהומית של המעי הגס הנגרמת מפתוגנים כגון E.coli, סלמונלה, שיגלה, קלוסטירידיום דיפיצילה, פרוקטיטיס כתוצאה מהקרנות שבוצעו עקב סרטן של איברים באגן, ואיסכמיה.
קוליטיס כיבית תגרום לדימומים באופן יותר שכיח מאשר מחלת קרוהן – חולים במחלה זו יכולים לדווח על כ-20 יציאות דמיות ביממה – טיפול על ידי סטרואידים, 5-ASA, תרופות אימונומודלטוריות ועוד הן עיקר הטיפול – לרוב טיפול כירורגי נדיר במצבים של דמם, אלא אם המטופל מפתח סיבוכים כגון toxic megacolon.
קוליטיס זיהומית תטופל על ידי מתן אנטיביוטיקה (מטרונידזול, וונקומיצין, גנציקלוביר).
פרוקטיטיס כתוצאה מהקרנות (radiation proctitis) הפכה למצב שכיח יחסית בשנים האחרונות לאור טיפולי בקרינה בסרטן הרקטום, סרטן הערמונית וממאירויות גינקולוגיות. חולים אלו מציגים תמונה קלינית של צואה עם דם טרי, שלשול, טנסמוס, וכאבי אגן, ובאנדוסקופיה ניתן לראות את רירית המעי הכוללת טלנגיאקטזיות כתוצאה מההקרנות. הטיפול כולל מתן תרופות נוגדות שלשול, הידרוקורטיזון ו-endoscopic argon plasma.
אטיולוגיות וטיפול > איסכמיה מזנטריאלית

איסכמיה מזנטריאלית יכולה להיות על רקע אי ספיקה כרונית של עורקים או וורידים (כתוצאה ממחלות קרדיווסקולריות שונות, ניתוחי כלי דם בטניים שבוצעו לאחרונה, מצבי קרישיות יתר, תרופות שונות ו-ווסקוליטיס). לחולים החווים איסכמיה מזנטריאלית יהיו כאבי בטן ושלשולים דמיים. ב-CT ניתן לראות דפנות מעי מעובים. הטיפול כולל מנוחת מעיים, אנטיביוטיקה ורידית, תמיכה קרדיווסקולרית ותיקון הזרימה למעי. אצל 85% מן החולים האיסכמיה תחלוף, בעוד שאצל 15% מהם יהיה צורך בניתוח לאור איסכמיה מתפשטת וסכנה לנמק של המעיים – סימנים קליניים לצורך בניתוח יהיו עליה בלויקוציטים, חום, טכיקרדיה, אצידוזיס ופריטוניטיס. במהלך הניתוח ייכרת חלק המעי האיסכמי.
ראו גם

דימום מדרכי העיכול העליונות
מערות חזן

| --- | --- |

בית בד תת-קרקעי במערות חזן
 היסטוריה
 תקופות:  תקופת בית שני 
 מיקום
 מדינה:  ישראל ישראל
 קואורדינטות:  31°31′06″N 34°54′08″E﻿ / ﻿31.51841°N 34.90221306°E﻿ / 31.51841; 34.90221306
  (למפת הר חברון מוגדלת) מערות חזן(למפת הר חברון רגילה) מערות חזן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מערות חזן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מערות חזן
 
חלל ובו בורות לאיסוף נוזל מכדים
חדר תת-קרקעי לאחסון נוזל בכדים (אולי שמן או יין) בכדים. ברצפה שקעים לבסיס הכדים ולתעלות האיסוף למקרה שהכד נשבר
מערות חזן הוא שמה של מערכת מסתור מתקופת מרד בר כוכבא, הממוקמת במערב בני דקלים והיא מורכבת ממערות קרסטיות, חללים חצובים, מתקנים חקלאיים ובורות מים המקושרים זה לזה במנהרות ומחילות תת-קרקעיות.
אתר המערות התגלה על ידי חברי מושב אמציה ב-1979 בראשות הבן הבכור של המושב, אמציה אבודרם שנהרג בהיותו מפקד צוות בסיירת צנחנים.
ב-2021 הוכרז כגן לאומי והחלו עבודות להנגשתו ובניית פארק לתושבי היישוב בני דקלים.
שם המקום נגזר מן המלה הערבית ח'זאנה (ארון, אוצר), הוא השם בו כינו את האתר הכפריים הערבים באזור, שנשדד עוד בשלהי העת העתיקה של ידי שודדי עתיקות.
תיאור הממצאים

האתר נחפר ב-1983 על ידי הארכאולוגים שלמה גודוביץ' וגדעון אבני.
המערכת כוללת 35 חללים תת-קרקעיים, מחילות ומנהרות באורך כולל של כ-220 מטרים בשטח המשתרע על כ-650 מ"ר.
מאז סוף ימי בית שני ועד תום מרד בר כוכבא וכן מהתקופה הביזנטית בארץ ישראל ועד התקופה הערבית הקדומה התקיים במקום, מעל לפני הקרקע, יישוב, אשר עשה שימוש בחללים התת-קרקעיים לשימושים שונים כגון אחסון ומסתור. החללים התת-קרקעיים הורחבו, חוברו והותאמו לשהיה ממושכת בתקופת מרד בר-כוכבא, אז גם הותקנו מוקדי התעייה ושמירה, חדרי מסתור, פירי אוורור ומתקנים חקלאיים-תעשייתיים תת-קרקעיים כגון בית בד. כן הותקנו לאורך המחילות שקעים לנרות שמן.
במרכז המערכת נמצאות שתי מערות פעמון ומערת קולומבריום, ששולבו באמצעות מחילות במערכת המערות שתחת בתי היישוב. ארבעה חללים תת-קרקעיים שימשו כמחסן לקנקנים, רצפת חדרי האחסון נחצבה בדוגמת שקעים עגולים (כ-150 שקעים בממוצע בחדר) ובאחד מהם נמצאו קנקני שמן שלמים. תחכום מקימי החדרים מתבטא בכך שנבנו בשיפוע מתון מאוד, כאשר בין השקעים מחברות תעלות קטנות המובילות לבור איגום, כך שאם נסדק קנקן, תוכנו היה זורם ונאגר ולא אובד.
ראו גם

מערכות המסתור של בר כוכבא
לקריאה נוספת

עמוס קלונר, יגאל טפר, מערכות המסתור בשפלת יהודה, הוצאת הקיבוץ המאוחד עמ' 115–127 - המערכת התת-קרקעית ב"אחוזת חזן"
הערות שוליים

↑  לפי מחקרו של עמוס קלונר
1 2  נילי פרידלנדר, אל מערות המסתור בחזן, מעריב, 20 בדצמבר 1985
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007400782505171
המאה ה-2 לפנה"ס

המאה ה-2 לפנה"ס היא התקופה שהחלה בשנת 200 לפני הספירה והסתיימה בשנת 101 לפני הספירה. זוהי המאה השנייה לפני תחילת הספירה הנוצרית.
עם תחילת המאה ולאחר סיום המלחמה הפונית השנייה והניצחון על קרתגו, החלה לפרוח הרפובליקה הרומית והפכה לאימפריה ים-תיכונית ששלטה על יוון, צפון אפריקה והמזרח התיכון. עם זאת, שנת 133 לפנה"ס נזכרת כנקודת ההידרדרות של רומא דווקא לאחר שיא פריחתה. בשנה זו נרצח הטריבון טיבריוס סמפרוניוס גרקכוס שהיה הוגה הוועדה האגררית שתפקידה חלוקת הקרקעות לאיכרים העניים.
בסין, הייתה תקופה זו גם שיא בשלטונה של שושלת האן המערבית.
בין 167 לפנה"ס ל-160 לפנה"ס התרחש בארץ ישראל מרד החשמונאים – מרד של היהודים בשלטון הממלכה הסלאוקית ובתומכיה המתייוונים. לזכר המרד נקבע במסורת היהודית חג החנוכה. בעקבות המרד הוקמה ממלכת יהודה החשמונאית.
אירועים בולטים בעולם

ב-175 לפנה"ס (ג'תקפ"ה) עלה לשלטון אנטיוכוס הרביעי (אפִּיפָאנֶס), מלך הממלכה הסלאוקית, אחרי רצח אחיו, סלאוקוס הרביעי ותוך כדי עקיפת בנו של סלאוקוס הרביעי ויורש העצר החוקי, דמטריוס הראשון.
ב-168 לפנה"ס (ג'תקצ"ב) נערך קרב פידנה, הקרב שסיים את המלחמה המוקדונית השלישית בין הרפובליקה הרומית לבין פרסאוס, מלך מוקדון.
ב-164 לפנה"ס (ג'תקצ"ו) במהלך מרד החשמונאים, שחרר יהודה המכבי את ירושלים, טיהר את בית המקדש, ובעקבות הטיהור חגגו הכוחות החשמונאים את חנוכת המקדש – לימים חג החנוכה.
ב-161 לפנה"ס (ג'תקצ"ט) – יהודה המכבי נהרג בקרב עם היוונים מהממלכה הסלווקית שבסוריה, בהנהגת המצביא בכחידס. הוא מוחלף באחיו, יונתן הוופסי.
142 לפנה"ס (ג'תרי"ח) – שמעון התרסי צעיר האחים של יהודה המכבי, כורת ברית עם אויבו של טריפון, דמטריוס השני. עקב הברית מוכרזת ממלכת יהודה החשמונאית כממלכה חופשית ועצמאית, שאינה משלמת מס לממלכה הסלאוקית.
בין השנים 149 עד 146 לפנה"ס התקיימה המלחמה הפונית השלישית, המלחמה האחרונה שהתנהלה בין הרפובליקה הרומית לקרתגו.
113 לפנה"ס – השבטים הגרמאנים של הקימברים והטווטונים ממשיכים בנדידתם מצפון אירופה לדרומה ומערבה ומנחילים מפלה לצבא רומי בראשות הקונסול גנאיוס פאפיריוס קארבו מצפון להרי האלפים.
110 לפנה"ס – מיתרידטס השישי, מלך פונטוס פולש לחצי האי קרים על פי בקשת ההתיישבויות היווניות שם, מביס את הסקיתים שאיימו על מושבות אלו, ומוכתר כמלך ממלכת בוספורוס
105 לפנה"ס – צבא רומי מובס על ידי הקימברים בקרב אוראוסי שנערך בגאליה על גדות נהר הרון. מוערך שכ-80 אלף חיילים רומים נפלו חלל בקרב, מה שהפך אותו למפלה הרומית הגדולה ביותר עד אז מאז תבוסת קרב קאנאי בשנת 216 לפנה"ס
ערים חדשות

ולנסיה (137 לפנה"ס)
ז'נבה (120 לפנה"ס)
נרבו מרטיוס (118 לפנה"ס)
אישים משמעותיים

אדהרבעל
אנטיוכוס השלישי
אנטיוכוס הרביעי
אנטיוכוס החמישי
אנטיוכוס השישי
אנטיוכוס השביעי
אנטיוכוס השמיני
אנטיוכוס התשיעי
אפולוניוס מרודוס
אפיוס קלאודיוס פולכר (קונסול 143 לפנה"ס)
ארטוסתנס
בוירכאוס
ג'אנג צ'יאן
גאיוס גרקכוס
גאיוס מריוס
גיוס לוקיליוס
דמטריוס הראשון
היפרכוס
טיבריוס סמפרוניוס גרקכוס
טיטוס מאקיוס פלאוטוס
יוגורתה
לוקיוס אמיליוס פאולוס
לוקיוס קורנליוס סולה
ניקנור
סה-מה צ'יאן
פובליוס טרנטיוס אפר
פובליוס קורנליוס סקיפיו אמיליאנוס
פוליביוס
קווינטוס לוטאטיוס קאטולוס
קווינטוס קיקיליוס מטלוס נומידיקוס
תלמי העשירי
אישים משמעותיים > אישים בולטים ביהדות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יהודה המכבי
יהודה אריסטובולוס הראשון
יהושע בן פרחיה
יוחנן הורקנוס הראשון
יונתן הוופסי
יוסי בן יועזר
יוסי בן יוחנן
מתתיהו הכהן
נתאי הארבלי
תגליות והמצאות

ייצור הנייר החל בסין בשנת 105 לספירה, לאחר המצאתו על ידי צאי לון.
דרך המשי - החל משנת 130 לפנה"ס הוקמו שגרירויות של שושלת האן באסיה המרכזית, בשל רצונו של הקיסר הסיני וו לפתח את המסחר עם מרכז אסיה, ובעיקר עם הערים פרגנה ופרתיה.
142 לפנה"ס - בנייתו של גשר האבן הראשון מעל נהר הטיבר מסתיימת.
היפרכוס חישב את אורך השנה בסטייה של כ-6 דקות, המציא שיטת קואורדינטות למציאת מיקומו המדויק של כל כוכב וקבע סולם לדירוג עוצמת האור של כוכבים, המשמש אסטרונומים עד היום.
המסורת הסינית מייחסת את המצאת הטופו ללי אן משושלת האן הקיסרית, דודו ויועצו של הקיסר וו, בשנת 164 לפנה"ס.
בזכות שימוש באדמת פוצולנה המצויה במפרץ נאפולי, חומר בעל תכונות הדומות למלט, הצליחו הרומאים לצקת כיפות בטון. הידועה והגדולה ביותר שביניהן נבנתה בפנתאון ברומא העומד שלם עד ימינו.
תרבות ואמנות

מראות ברונזה (אנ') היו פופולריות בסין של שושלת האן, ועיטורים נפוצים בתקופה זו כללו דרקונים.
165 לפנה"ס - השנה המשוערת לסיום חיבורו של ספר דניאל.
הערות שוליים

↑  היסטוריה של האמנות הסינית, באתר New World Encyclopedia
מדיה וקבצים בנושא  בוויקישיתוף
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-2 לפני הספירה
| 200 לפנה"ס | 199 לפנה"ס | 198 לפנה"ס | 197 לפנה"ס | 196 לפנה"ס | 195 לפנה"ס | 194 לפנה"ס | 193 לפנה"ס | 192 לפנה"ס | 191 לפנה"ס |
| 190 לפנה"ס | 189 לפנה"ס | 188 לפנה"ס | 187 לפנה"ס | 186 לפנה"ס | 185 לפנה"ס | 184 לפנה"ס | 183 לפנה"ס | 182 לפנה"ס | 181 לפנה"ס |
| 180 לפנה"ס | 179 לפנה"ס | 178 לפנה"ס | 177 לפנה"ס | 176 לפנה"ס | 175 לפנה"ס | 174 לפנה"ס | 173 לפנה"ס | 172 לפנה"ס | 171 לפנה"ס |
| 170 לפנה"ס | 169 לפנה"ס | 168 לפנה"ס | 167 לפנה"ס | 166 לפנה"ס | 165 לפנה"ס | 164 לפנה"ס | 163 לפנה"ס | 162 לפנה"ס | 161 לפנה"ס |
| 160 לפנה"ס | 159 לפנה"ס | 158 לפנה"ס | 157 לפנה"ס | 156 לפנה"ס | 155 לפנה"ס | 154 לפנה"ס | 153 לפנה"ס | 152 לפנה"ס | 151 לפנה"ס |
| 150 לפנה"ס | 149 לפנה"ס | 148 לפנה"ס | 147 לפנה"ס | 146 לפנה"ס | 145 לפנה"ס | 144 לפנה"ס | 143 לפנה"ס | 142 לפנה"ס | 141 לפנה"ס |
| 140 לפנה"ס | 139 לפנה"ס | 138 לפנה"ס | 137 לפנה"ס | 136 לפנה"ס | 135 לפנה"ס | 134 לפנה"ס | 133 לפנה"ס | 132 לפנה"ס | 131 לפנה"ס |
| 130 לפנה"ס | 129 לפנה"ס | 128 לפנה"ס | 127 לפנה"ס | 126 לפנה"ס | 125 לפנה"ס | 124 לפנה"ס | 123 לפנה"ס | 122 לפנה"ס | 121 לפנה"ס |
| 120 לפנה"ס | 119 לפנה"ס | 118 לפנה"ס | 117 לפנה"ס | 116 לפנה"ס | 115 לפנה"ס | 114 לפנה"ס | 113 לפנה"ס | 112 לפנה"ס | 111 לפנה"ס |
| 110 לפנה"ס | 109 לפנה"ס | 108 לפנה"ס | 107 לפנה"ס | 106 לפנה"ס | 105 לפנה"ס | 104 לפנה"ס | 103 לפנה"ס | 102 לפנה"ס | 101 לפנה"ס |
| --- | --- |
בקרת זהויות :  NKC: ch460500 
מזרח כדור הארץ במאה ה-2 לפנה"ס